Page:Songs of bonnie Scotland.pdf/6

 6 MY NANNIE'S AWA'. Now in her green mantle blythe nature arrays, And listens the lambkins that bleat o'er the braes, While birds warble welcome in ilka green shaw; But to me it's delightless, my Nannie's awa'. The snaw-drap and primrose our woodlands adorn; And violets bathe in the weet o' the morn; They pain my sad bosom, sae sweetly they blaw, They mind me o' Nannie, and Nannie's awa'. Thou laverock that springs frae the dews o'the lawn The shepherd to warn o' the grey-breaking dawn, And thou mellow mavis that hails the night fa', Give over for pity, my Nannie's awa'. Come, Autumn, sae pensive, in yellow and grey, And soothe me wi' tidings of nature's decay: The dark dreary winter and wild driving snaw Alane can delight me, now Nannie's awa'.

DOUN THE BURN, DAVIE. When trees did bud, and fields were green, And broom bloom'd fair to see; When Mary was complete fifteen, And love laughed in her e'e; Blythe Davie's blinks her heart did move To speak her mind thus free- Gang doun the burn, Davie, love, And I will follow thee.